Document ID: /roh_data/filtered/fineweb-2-filterrobots_roh.jsonl.gz/57596

Scolaras e scolars, mintgamai d’ina 5avla classa, da las scolas da Cressier (NE), Aquarossa, Appenzell e Mustér èn s’inscuntrads quest'emna a Mustér. L’iniziativa per quest inscunter è vegnida da la Lia Rumantsche e dal president dal cussegl naziunal Martin Candinas, che ha era visità las participantas ed ils participants.
Tut ils uffants han passentà quels dis communabel ed han emprendì e vivì ensemen en il center Fontauna a Mustér. L’idea è d’emprender las differentas linguas, almain la basa da quellas, ma era da s’entupar e da far activitads ensemen. Uschia han els per exempel visità la claustra, ma era activitads da sport èn stadas sin il program.